- मलेरिया और वायरल ने जकड़ा जनपद , Etah News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Etah मलेरिया और वायरल ने जकड़ा जनपद {"_id":"4-44966","slug":"Etah-44966-4","type":"story","status":"publish","title_hn":"\u092e\u0932\u0947\u0930\u093f\u092f\u093e \u0914\u0930 \u0935\u093e\u092f\u0930\u0932 \u0928\u0947 \u091c\u0915\u0921\u093c\u093e \u091c\u0928\u092a\u0926 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
एटा। बदलता मौसम बीमारियां बरसा रहा है। मलेरिया, वायरल ने लोगों को जकड़ लिया है। अस्पतालों में मरीजों की लाइन लगी हुई हैं। निजी चिकित्सकों के यहां भी रोगियों की भीड़ है। जिला अस्पताल में जहां मरीजों की संख्या एक हजार से ऊपर निकल रही है। वहीं जनपदीय सामुदायिक एवं प्राथमिक स्वास्थ्य केंद्रों पर भी हालत खराब हैं। जलेसर सामुदायिक केंद्रों पर मरीजों की संख्या चार सौ तक पहुंच रही है। वहीं अलीगंज पर दो सौ, मारहरा सामुदायिक केंद्र पर 450 तक रोजाना मरीज पहुंच रहे हैं। ढाई गुने हुए जांच के केसएटा। जिला अस्पताल पैथोलॉजी के लैब सहायक दिलीप ने बताया कि इन दिनों रक्त जांच के मामले बढ़ गए हैं। पूर्व में सौ परीक्षण तक रहने वाली संख्या इन दिनों ढाई सौ से भी ऊपर निकल रही है। इनमें सर्वाधिक मलेरिया, वायरल, हीमोग्लोबिन एवं मधुमेह के आते हैं।क्या कहते हैं पीड़ित मरीजएटा। मंगलवार को जिला अस्पताल परिसर में मौजूद अधिकांश पीड़ित बुखार दर्द से कराह रहे थे। जिला अस्पताल पहुंचे गांव कीलरमऊ निवासी 22 वर्षीय शिव कुमार ने बताया कि तीन दिन से आ रहे बुखार से उपचार के बाद भी राहत नहीं मिल पा रही। आज खून की जांच की गई है। सुल्तानपुर निवासी 48 वर्षीय छोटे लाल ने बताया कि एक सप्ताह बाद भी बुखार पीछा नहीं छोड़ रहा। डाक्टर साहब ने दवाई देकर तीन दिन बाद आने को कह दिया है। रेवाड़ी मोहल्ला निवासी 42 वर्षीय सफीना बेगम भी मलेरिया से पीड़ित होने की बात कह रही थीं। उपचार के बाद भी बुखार पीछा नहीं छोड़ रहा। रेशम देवी 40 वर्ष बताती हैं कि सर्दी के साथ आ रहे बुखार में बदन दर्द भी असहनीय है। तीसरे दिन भी डाक्टर साहब ने वही गोलियां दी हैं। यदि लाभ नहीं हुआ तो निजी डाक्टर को दिखाएंगे।जिला अस्पताल में आधे भी डाक्टर नहींएटा। अस्पतालों में जहां मरीजों की लाइन लगी है वहीं चिकित्सकों का टोटा है। जिले के किसी भी सामुदायिक एवं प्राथमिक स्वास्थ्य केंद्र पर पर्याप्त चिकित्सक एवं स्टाफ नहीं है। स्वास्थ्य केंद्र पिवारी तो फार्मासिस्ट के सहारे है। जिला अस्पताल में भी डाक्टर्स की कमी है। 28 पदों पर मात्र दर्जन भर चिकित्सकों से काम चलाया जा रहा है।कब होगा मच्छररोधी दवा का छिड़काव?एटा। मच्छरों के बढ़ते प्रकोप के चलते सभी सामुदायिक एवं प्राथमिक स्वास्थ्य केंद्रों पर मच्छररोधी दवा उपलब्ध करा दी गई है लेकिन बजट के अभाव में अभी तक छिड़काव शुरू नहीं हो सका है। मलेरिया निरीक्षक लालमन सिंह के अनुसार अलीगंज, मारहरा, मिरहची, अवागढ़ एवं निधौली कलां के कुछ गांव मच्छरबहुल चिह्नित किए गए हैं।